CELEX: C2004/284/25
Language: et
Date: 2004-11-20 00:00:00
Title: Kohtuasi C-422/04: Eelotsusetaotlus, mille esitas Bundesverwaltungsgericht 7. juuli 2004. aasta määrusega kohtuasjas ISIS Multimedia Net GmbH & Co. KG versus Saksamaa Liitvabariik

20.11.2004   
            
            
               ET
            
            
               Euroopa Liidu Teataja
            
            
               C 284/13
            
         Eelotsusetaotlus, mille esitas Bundesverwaltungsgericht 7. juuli 2004. aasta määrusega kohtuasjas ISIS Multimedia Net GmbH & Co. KG versus Saksamaa Liitvabariik
   (Kohtuasi C-422/04)
   (2004/C 284/25)
   Euroopa Ühenduste Kohus on saanud Bundesverwaltungsgericht'i 7. juuli 2004. aasta määrusega otsustatud eelotsusetaotluse kohtuasjas ISIS Multimedia Net GmbH & Co. KG v. Saksamaa Liitvabariik, mis saabus kohtukantseleisse 4. oktoobril 2004. aastal.
   Bundesverwaltungsgericht küsib Euroopa Kohtult eelotsust järgmistes küsimustes:
   
               1.
            
            
               Kas Euroopa Parlamendi ja Nõukogu 10. aprilli 1997. aasta direktiivi 97/13/EÜ üldlubade ja üksiklitsentside ühise raamistiku kohta elektersideteenuste valdkonnas (1) (edaspidi: litsentsidirektiiv) artikli 11 lõiget 1 tuleb tõlgendada selliselt, et direktiiviga on keelatud sellise litsentsitasu kehtestamine, mille arvestamisel on lähtutud siseriikliku reguleeriva asutuse üldistest halduskuludest 30 aasta eest ette?
               Juhul, kui vastus esimesele küsimusele on jaatav:
            
         
               2.
            
            
               Kas EÜ asutamislepingu artiklit 10 ja litsentsidirektiivi artiklit 11 tuleb tõlgendada selliselt, et maksuteade, millega on litsentsitasud küsimuse 1 mõttes kindlaks määratud ning mida ei ole vaidlustatud, kuigi siseriiklik õigus seda võimaldas, tuleb tühistada, kui siseriiklik õigus seda lubab, aga selle tegemist ei nõua?
            
         
      (1)  EÜT L 117, lk 15.